**13 юни – празничен за село Фелдфебел Денково**

Втората събота на месец юни е избрана за отбелязване на празника на село Денково. Денят е определен през 2007 година.

Търсена е добрата възможност да се даде шанс този специален за село Денково ден да бъде празничен не само за живеещите в момента в добруджанското село.

„Искаме денят на нашето село да бъде празничен и за всички, които са напуснали родното си място. Във втората събота на юни посрещаме родственици и приятели в домовете си отблизо и далеч“, сподели кметът на Денково Берол Али. Това ще се случи и през тази година. Въпреки че публични тържества не са предвидени, 13 юни ще бъде различен в ежедневието на Денково и определено празничен.

***Своите пожелания за здраве и добруване към жителите на Денково отправя кметът на Община Добричка Соня Георгиева.***